Diari Oficial de la Generalitat Valenciana


Sumari del DOGV 5404, del 11-12-2006 (2006/14001)

RESOLUCIÓ de 27 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni d'assistència jurídica entre el Consell de la Generalitat (Presidència de la Generalitat, Advocacia General de la Generalitat) i l'Entitat Pública de Sanejament d'Aigües Residuals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/14151


Data del document
:   27-11-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat
    * Entitat Pública de Sanejament d'Aigües Residuals de la Comunitat Valenciana
    * assessor jurídic
    * cooperació administrativa

RESOLUCIÓ de 27 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni d'assistència jurídica entre el Consell de la Generalitat (Presidència de la Generalitat, Advocacia General de la Generalitat) i l'Entitat Pública de Sanejament d'Aigües Residuals de la Comunitat Valenciana. [2006/14135]  
Subscrit, després de la tramitació prèvia reglamentària, entre el Consell de la Generalitat (Presidència de la Generalitat, Advocacia General de la Generalitat) i l'Entitat Pública de Sanejament d'Aigües Residuals de la Comunitat Valenciana, el 23 d'octubre de 2006, un Conveni d'assistència jurídica, i d'acord amb els criteris d'oportunitat al·legats per l'òrgan gestor (Advocacia General de la Generalitat), cal publicar en el Diari Oficial de la Generalitat l'esmentat Conveni, que ha quedat inscrit en el Registre de Convenis amb el número 1139/2006, i que figura com a annex d'esta resolució.  
València, 27 de novembre de 2006.. El director general de Relacions amb les Corts i Secretariat del Govern: Antonio V. Peral Villar  
CONVENI D'ASSISTÈNCIA JURÍDICA ENTRE EL CONSELL DE LA GENERALITAT VALENCIANA (PRESIDÈNCIA DE LA GENERALITAT, ADVOCACIA GENERAL DE LA GENERALITAT) I L'ENTITAT PÚBLICA DE SANEJAMENT D'AIGÜES RESIDUALS DE LA COMUNITAT VALENCIANA, ADSCRITA A LA CONSELLERIA D'INFRAESTRUCTURES I TRANSPORTS  
València, 23 d'octubre de 2006  
REUNITS  
D'una part, Víctor Campos Guinot, que actua en nom i representació del Consell de la Generalitat, facultat per a este acte en funció del que disposa l'Acord del Consell de la Generalitat, d'11 de febrer de 2005.  
D'una altra, José Ramón García Antón, com a pesident del Consell d'Administració de l'entitat de dret públic, Entitat de Sanejament d'Aigües Residuals de la Comunitat Valenciana (d'ara en avant EPSAR), facultat per a este acte en virtut de l'article 9.8 del Decret 170/1992, de 16 d'octubre, pel qual s'aprova l'Estatut de l'Entitat de Sanejament d'Aigües Residuals de la Comunitat Valenciana.  
MANIFESTEN  
Primer. L'Advocacia General de la Generalitat, integrada en la Secretaria Autonòmica de Política Institucional de la Presidència de la Generalitat, és el centre directiu que té legalment atribuïdes les competències d'assessorament en dret i representació i defensa en juí de la Generalitat. A estos efectes, el Gabinet Jurídic disposa dels elements personals i mitjans materials adequats per a dur a terme l'esmentada funció.  
Segon. L'EPSAR està interessada que l'Advocacia General de la Generalitat li preste assistència jurídica, amb la mateixa extensió i en els mateixos termes en què li la proporciona al Consell de la Generalitat.  
Tercer. Que, a fi de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents:  
CLÀUSULES  
Primera. De conformitat amb el que disposa l'article 7 apartat 2 de la Llei 10/2005, de 9 de desembre, de la Generalitat, d'Assistència Jurídica a la Generalitat, per mitjà de la subscripció del present conveni, l'Advocacia General de la Generalitat prestarà l'adequada representació i defensa en juí a l'EPSAR per mitjà dels advocats de la Generalitat integrats en l'esmentat òrgan.  
L'assistència jurídica comprendrà tant l'assessorament en dret, a través de l'Àrea Jurídica de la Conselleria d'Infraestructures i Transports, com la representació i defensa en juí davant de qualssevol ordes jurisdiccionals, per mitjà dels servicis centrals de l'Advocacia General de la Generalitatic, en els mateixos termes previstos per a l'assistència jurídica al Consell de la Generalitat.  
L'assistència jurídica a què es referix el present conveni està sotmesa plenament a les normes del dret administratiu, sense que afecte les relacions de servici del personal adscrit a l'Advocacia General de la Generalitat  
Segona. Sense perjuí del que disposa la clàusula anterior, l'EPSAR es reserva la facultat de ser assessorada pels seus propis servicis jurídics o recórrer a un assessorament extern; així com ser representada i defesa per advocat, i si és el cas, procurador especialment designats a este efecte d'acord amb les normes processals comunes, sense perjuí que l'assistència jurídica externa que, si és el cas, vullga contractar-se, haja de subjectar-se a les condicions establides en l'article 4 de la Llei 10/2005, de 9 de desembre, de la Generalitat, d'Assistència Jurídica a la Generalitat.  
Tercera. La petició d'informes jurídics, sense perjuí del que disposa la clàusula segona, es canalitzarà a través de l'Àrea Jurídica de la Conselleria d'Infraestructures i Transports. La gestió dels expedients que comporten actuacions en qualsevol orde jurisdiccional, queda encomanada a l'Àrea d'Assumptes Contenciosos de l'Advocacia General de la Generalitat.  
Aquells expedients que hagen de donar lloc a autoritzacions de l'òrgan competent de l'EPSAR per a demandar, querellar-se o interposar recursos o accions judicials, hauran de ser remesos prèviament, per al seu informe, a l'Àrea d'Assessorament Jurídic de l'Advocacia General de la Generalitat.  
Quarta. Tots els òrgans de l'EPSAR hauran de prestar la col·laboració precisa per a la realització de les funcions d'assistència jurídica requerides, amb la celeritat exigida en cada moment. A este efecte es designarà, per l'entitat, un representant de la mateixa que assumirà les funcions de coordinació i relació amb els lletrats de l'Advocacia de la Generalitat actuants.  
Quinta. El present conveni té una duració d'un any, no obstant això, s'entendrà prorrogat tàcitament si no hi ha denúncia expressa de qualsevol de les parts comunicada amb una antelació de tres mesos.  
El present conveni entrarà en vigor a partir de la data de la seua firma, retrotraient els seus efectes al dia 2 de maig de 2006 en matèria de representació i defensa en juí.  
Sexta. Com a contraprestació del servici d'assistència jurídica a què es referix el present conveni, l'EPSAR satisfarà a l'Advocacia General de la Generalitat la quantitat de 3.600 euros, pagadors per terceres parts en els cinc primers dies naturals dels mesos d'abril, agost i desembre de cada any, i serà actualitzada anualment d'acord amb la variació del IPC.  
La quantitat anual a acordar abans citada, podrà ser objecte de revisió al cap del primer any de vigència i de mutu acord entre les parts, en funció del número i la importància dels assumptes.  
La compensació a què es referix la present clàusula podrà generar crèdit pel seu import en els estats de despeses corresponent a la Presidència de la Generalitat. A este efecte, i una vegada acreditat l'ingrés en el Tresor Públic de la referida compensació econòmica, la Conselleria d'Economia, Hisenda i Ocupació tramitarà l'expedient oportú de modificació pressupostària per tal concepte.  
Sèptima. En els processos en què existisquen condemnes en costos s'aplicaran les regles següents:   
Quan el condemnat en costos siga l'EPSAR, correspondrà a esta l'abonament dels costos causats a la part contrària.  
Quan la condemnada en costos siga la part contrària, l'import dels costos causat a l'EPSAR s'ingressarà a favor del Gabinet Jurídic, donant-los la destinació i amb els efectes previstos en la clàusula anterior.  
Octava. El present conveni té naturalesa administrativa. El coneixement de totes les qüestions que puguen sorgir entorn de la seua interpretació, modificació, resolució i efectes correspondrà a la jurisdicció contenciosa administrativa.  
I perquè conste, i en prova de conformitat, firmen el present conveni en dos exemplars en el lloc i la data indicats en l'encapçalament.   
El Vicepresident del Consell: Víctor Campos Guinot  
El President del Consell d'Administració: José Ramón García Antón